Atklāta konkursa “Telpu remontdarbi atbilstoši III kategorijas patvertnes funkcionālajām prasībām” (identifikācijas Nr. RNP 2026/29) nolikums

Projekts
LĪGUMS Nr. _________________ 
Rēzeknē   		                       Datums skatāms laika zīmogā
Rēzeknes novada pašvaldība, reģistrācijas Nr.90009112679, domes priekšsēdētāja Guntara Skudras personā, kurš rīkojas uz Rēzeknes novada pašvaldības nolikuma pamata, turpmāk – Pasūtītājs, no vienas puses, un
<iepirkuma procedūras rezultātā izraudzītā pretendenta nosaukums>, reģistrācijas Nr.<reģistrācijas numurs>, <personas, kurai ir pārstāvības tiesības, amats, vārds, uzvārds>,      kurš(-a) rīkojas uz <dokumenta nosaukums, kas piešķir pārstāvības tiesības> pamata, turpmāk – Izpildītājs, no otras puses, 
abi kopā turpmāk – Puses, vai katrs atsevišķi arī – Puse, pamatojoties uz Eiropas Savienības kohēzijas politikas programmas 2021.–2027.gadam 5.2.1. specifiskā atbalsta mērķa “Civilās sagatavotības nodrošināšana visu veidu teritorijās” 5.2.1.1. pasākuma “Objektu (patvertņu) pielāgošana un aprīkošana civilās aizsardzības mērķiem” projekta 5.2.1.1/1/25/I/013 “Objektu pielāgošana un aprīkošana civilās aizsardzības mērķiem Rēzeknes novadā” ietvaros Pasūtītāja veiktās iepirkuma procedūras „Telpu remontdarbi atbilstoši III kategorijas patvertnes funkcionālajām prasībām” (identifikācijas Nr. RNP 2026/29), turpmāk – Atklāts konkurss, rezultātiem  iepirkuma priekšmeta daļā Nr.<iepirkuma priekšmeta daļas numurs> “<iepirkuma priekšmeta daļas nosaukums>” un Izpildītāja Atklātā konkursā iesniegto piedāvājumu, turpmāk – Piedāvājums, noslēdz šādu līgumu, turpmāk – Līgums: 
1. Līguma priekšmets 
1.1. [bookmark: _Hlk182503505][bookmark: _Hlk208831311][bookmark: _Hlk217994981][bookmark: _Hlk217995016][bookmark: _Hlk218856513]Pasūtītājs uzdod, un Izpildītājs apņemas veikt telpu remontdarbus patvertnes funkcionālo prasību pielāgošanai <remontdarbu veikšanas vieta attiecīgajā iepirkuma priekšmeta daļā>, turpmāk – Darbi, saskaņā ar Tehniskajā specifikācijā (Līguma pielikums Nr.1) noteiktajām prasībām, Latvijas Republikā spēkā esošajiem normatīvajiem aktiem būvniecības jomā, Izpildītāja iesniegto Finanšu piedāvājumu (Līguma pielikums Nr.2) un Līguma noteikumiem.
1.2. Izpildītājs Līguma 1.1.punktā minētos Darbus veic ar savu darbaspēku, darbarīkiem,  ierīcēm un materiāliem, kuru vērtība ir ierēķināta Līguma cenā. 
1.3. Izpildītājs Darbu veikšanā nodrošina sertificētu būvmateriālu izmantošanu un atbilstošas kvalifikācijas speciālistu iesaistīšanu.
2. Līguma cena 
2.1. Līguma cena par Līgumā noteikto Darbu izpildi, ko Pasūtītājs samaksā Izpildītājam, ir EUR _____ (<summa vārdiem>), turpmāk – Līgumcena. Pievienotās vērtības nodokļa (21% no Līgumcenas) maksājums ir EUR _____ (<summa vārdiem>). Kopējā Līguma summa ar pievienotās vērtības nodokli ir EUR _____ (<summa vārdiem>). Pievienotās vērtības nodoklis tiek maksāts saskaņā ar Pievienotās vērtības nodokļa likuma 142.pantu.
2.2. Pasūtītājs saskaņā ar Līguma noteikumiem veic ikmēneša maksājumus Izpildītājam par faktiski izpildītajiem Darbiem.
2.3. Izpildītājs apliecina, ka Finanšu piedāvājumam pievienotajā tāmē iekļauti visi darbi un materiāli, kas nepieciešami pilnīgai Darbu izpildei.
2.4. [bookmark: _Hlk187254930]Pasūtītājs pieņem strukturētos elektroniskos rēķinus, kas atbilst normatīvajiem aktiem par piemērojamo elektroniskā rēķina standartu. Rēķins tiek uzskatīts par saņemtu nākamajā dienā pēc tā nosūtīšanas uz Pasūtītāja elektronisko adresi: _DEFAULT@90009112679.
2.5. Izpildītāja Piedāvājumā iekļautajā tāmē noteiktās Darbu un materiālu izmaksas paliek nemainīgas visā Līguma izpildes laikā.

3. Darbu izpildes noteikumi
3.1. Darbi ir jāveic Līgumā noteiktajā apjomā un Līgumā noteiktajā termiņā, saskaņā ar Latvijas Republikā spēkā esošajiem normatīvajiem aktiem, Līguma noteikumiem un Pasūtītāja norādījumiem, ciktāl šādi norādījumi nav pretrunā ar Līgumu vai spēkā esošo normatīvo aktu prasībām. 
3.2. [bookmark: _Hlk219130929]Ievērojot Līguma noteikumus, Izpildītājs apņemas uzsākt Darbu izpildi 10 (desmit) darbdienu laikā no Līguma noslēgšanas un pilnīgu Darbu izpildi apņemas pabeigt 6 (sešu) mēnešu laikā no Darbu uzsākšanas dienas, neieskaitot tehnoloģiskos pārtraukumus. Darbu izpildi apliecina  abpusēji parakstīts Darbu pieņemšanas – nodošanas akts.  
3.3. Ja Darbu veikšanas procesā Izpildītājam ir radušies fiziski šķēršļi vai apstākļi, kurus tas kā pieredzējis un kvalificēts būvdarbu veicējs iepriekš nevarēja paredzēt, tad tam ir tiesības, vispirms saskaņojot ar Pasūtītāju iepriekš minēto šķēršļu likvidēšanas metodi un izmaksas, saņemt Darbu izpildes termiņa pagarinājumu, kas atbilst šo fizisko šķēršļu vai apstākļu darbības ilgumam. Par tādiem šķēršļiem un apstākļiem Puses uzskata jebkādu Darbu pārtraukšanu, kas rodas Pasūtītāja saistību nepildīšanas rezultātā vai pēc Pasūtītāja norādījuma, kā arī valsts institūciju vai pašvaldības iestāžu aizlieguma, ja šis aizliegums nav radies Izpildītāja darbības vai bezdarbības dēļ.
3.4. Izpildītājs atzīst, ka veicamo Darbu apjoms ir skaidrs, un tos var izpildīt, nepārkāpjot normatīvo aktu prasības un publiskos ierobežojumus, atbilstoši Līguma noteikumiem. 
3.5. Izpildītājs veic visas darbības, kādas saskaņā ar normatīvajiem aktiem ir nepieciešamas, lai pilnībā izpildītu Darbus Līgumā noteiktajā apjomā. Izpildītājs ir atbildīgs, lai Darbu izpildē tiktu ievēroti Latvijas Republikā spēkā esošie normatīvie akti, kas reglamentē Līgumā noteikto Darbu veikšanu, tostarp, darba aizsardzības, ugunsdrošības, elektrodrošības, sanitārie un apkārtējās vides aizsardzības noteikumi.
4. Pasūtītāja pienākumi un tiesības
4.1. Pasūtītājs apņemas:
5.1.1. nodrošināt Izpildītāja piekļuvi Darbu veikšanas zonai;
5.1.2. nozīmēt savu pārstāvi Darbu izpildes, to kvalitātes un atbilstības Līgumam uzraudzīšanai;
5.1.3. pieņemt izpildītos Darbus saskaņā ar Līguma noteikumiem; 
5.1.4. samaksāt par kvalitatīvi faktiski izpildītajiem Darbiem saskaņā ar Līguma noteikumiem.
5.2. Pasūtītājam ir tiesības:
5.2.1. vienpusēji apturēt Darbu izpildi gadījumā, ja Izpildītājs pārkāpj normatīvo aktu prasības, kā arī citos Līgumā noteiktajos gadījumos;
5.2.2. spēkā esošajos normatīvajos aktos un Līgumā noteiktās tiesības.
6. Izpildītāja pienākumi un tiesības
6.1. Izpildītājs apņemas:
6.1.1. segt visus ar Darbu veikšanu saistītos izdevumus līdz Darbu pilnīgai pabeigšanai; 
6.1.2. veikt Darbus saskaņā ar Latvijas Republikas normatīvo aktu prasībām;
6.1.3. Darbu veikšanas procesā ievērot darba aizsardzības, ugunsdrošības un satiksmes drošības noteikumus, veikt apkārtējās vides aizsardzības pasākumus, kas saistīti ar Darbiem, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;  
6.1.4. nodrošināt tīrību Darbu veikšanas teritorijā un Izpildītāja darbības zonā; 
6.1.5. nekavējoties rakstveidā informēt Pasūtītāju par visām konstatētajām neprecizitātēm vai jaunatklātiem apstākļiem, kas var novest pie Darbu kvalitātes pasliktināšanas, defektiem tajos vai kā citādi negatīvi ietekmēt Darbu izpildi;
6.1.6. Darbu izpildē izmantot būvizstrādājumus un iekārtas, kādas ir iepriekš saskaņotas ar Pasūtītāju, un kādas pilnībā atbilst Tehniskās specifikācijas prasībām. Izpildītājs apņemas ievērot būvizstrādājumu ražotāja noteiktos standartus un instrukcijas, ciktāl tie nav pretrunā ar tiesību aktiem;
6.1.7. rakstveidā saskaņot ar Pasūtītāju jebkuru Darbu izpildes procesā radušos nepieciešamo atkāpi no Pušu sākotnējās vienošanās;
6.1.8. nekavējoties brīdināt Pasūtītāju, ja Darbu izpildes gaitā radušies apstākļi, kas var būt bīstami cilvēku veselībai, dzīvībai vai apkārtējai videi, un veikt visus nepieciešamos pasākumus, lai tos novērstu; 
6.1.9. veikt Darbus kvalitatīvi un Līgumā noteiktajā termiņā;
6.1.10. pirms Darbu pieņemšanas – nodošanas akta parakstīšanas sakārtot Darbu veikšanas zonu (aizvākt Izpildītājam piederošo inventāru, darba rīkus u. c.);
6.1.11. nodrošināt būvlaukumu ar nepieciešamajām ierīcēm būvgružu aizvākšanai, kā arī nodrošināt to regulāru izvešanu uz speciāli ierīkotām vietām atbilstoši spēkā esošajiem normatīvajiem aktiem;
6.1.12. Darbu izpildes laikā radušos būvniecības atkritumus nodot tikai atkritumu apsaimniekotājam, kas Valsts vides dienestā ir saņēmis atbilstošu atļauju;
6.1.13. veikt citas darbības saskaņā ar Līgumu, Latvijas būvnormatīviem un citiem normatīvajiem aktiem.
6.2. Izpildītājam ir tiesības:
6.2.1. saņemt no Pasūtītāja Darbu veikšanai nepieciešamo informāciju;
6.2.2. saņemt samaksu par kvalitatīvi faktiski izpildītajiem Darbiem.
7. Riska pāreja
7.1. Izpildītājs uzņemas cilvēku traumu, Darbu, materiālu vai iekārtu un cita īpašuma bojāšanas vai iznīcināšanas risku, izņemot, ja tas rodas Pasūtītāja vainas dēļ. 
7.2. Izpildītājs uzņemas arī Darbu izpildes zonas, Darbu, materiālu un iekārtu nejaušas bojāšanas vai iznīcināšanas risku. Minētie riski pāriet no Izpildītāja uz Pasūtītāju pēc Darbu pieņemšanas.
8. Garantijas
8.1. Izpildītājs garantē, ka Darbi atbilst Pasūtītāja norādītajām prasībām un tie ir izpildīti atbilstoši Līguma noteikumiem. Tas nozīmē, ka Izpildītājs ir atbildīgs par visiem defektiem un Pasūtītājam nodarītiem zaudējumiem, kas radušies Izpildītāja vainas dēļ vai neatbilstības Līgumam gadījumā. Izpildītājs garantē, ka izpildītie Darbi ir veikti kvalitatīvi, funkcionāli izmantojami, atbilst Latvijas Republikas normatīvajos aktos noteiktajām prasībām, un ka izmantotajos materiālos nav defektu.
8.2. Izpildītājs apņemas Pasūtītājam pieņemamā termiņā uz sava rēķina novērst bojājumus vai citas nepilnības, ja tās saistītas ar Darbu nekvalitatīvu izpildi.
8.3. Izpildītājs garantē, ka Darbiem tiks nodrošināta garantija ____ (<mēnešu skaits vārdiem>) mēneši no dienas, kad būvobjekts tiek pieņemts ekspluatācijā.
9. Darbu pieņemšanas – nodošanas kārtība
9.1. Pēc Darbu pabeigšanas Izpildītājs par to rakstveidā paziņo Pasūtītājam. Pasūtītājs 3 (triju) darbdienu laikā veic izpildīto Darbu iepriekšējo apskati. Ja apskate ir sekmīga, tiek veikta Darbu pieņemšana – nodošana, par ko tiek sastādīts izpildīto Darbu pieņemšanas – nodošanas akts. Darbu pieņemšanas – nodošanas akts ir pamats Izpildītāja rēķina sastādīšanai.
9.2. Ja Pasūtītājs konstatē trūkumus vai nepabeigtus Darbus, Izpildītājam ir pienākums uz sava rēķina Pasūtītāja noteiktajā termiņā veikt šo trūkumu novēršanu vai nepabeigto Darbu izpildi, un pēc tam tiek veikta atkārtota Darbu pieņemšana. Atkārtota Darbu pieņemšana – nodošana tiek veikta, sastādot pieņemšanas – nodošanas aktu.
9.3. Darbu pieņemšanas – nodošanas akta parakstīšana neatbrīvo Izpildītāju no atbildības par Darbu un Darbos izmantoto materiālu defektiem, kuri atklājas pēc Darbu pieņemšanas.
10. Norēķinu kārtība
10.1. Pasūtītājs samaksu Izpildītājam veic Līgumā noteiktajā kārtībā pēc Pušu abpusējas Darbu pieņemšanas – nodošanas akta parakstīšanas, pārskaitot naudu uz Līgumā norādīto Izpildītāja bankas kontu. 
10.2. Līguma 2.1.punktā noteikto Līgumcenu par Darbu izpildi Pasūtītājs samaksā Izpildītājam šādā veidā:
10.2.1. starpmaksājums par iepriekšējā mēnesī faktiski izpildīto Darbu apjomu tiek veikts 10 (desmit) darbdienu laikā pēc Darbu pieņemšanas – nodošanas akta parakstīšanas un Izpildītāja rēķina saņemšanas;
10.2.2. gala maksājums tiek veikts 30 (trīsdesmit) dienu laikā pēc Darbu pieņemšanas – nodošanas akta abpusējas parakstīšanas un Izpildītāja rēķina saņemšanas.
11.  Pušu atbildība  
11.1. Ja Izpildītāja vainas dēļ Darbi netika izpildīti un nodoti Līgumā noteiktajā termiņā, Pasūtītājam ir tiesības piemērot līgumsodu 0,1% (nulle, komats, viena procenta) apmērā no Līgumcenas par katru nokavēto dienu, bet ne vairāk kā 10% (desmit procenti) no Līgumcenas.
11.2. Ja Izpildītājs nepilda Līgumu vai atsakās no tā izpildes, vai ja Līgums tiek izbeigts Izpildītāja vainas dēļ, Pasūtītājam ir tiesības piemērot līgumsodu par Līguma neizpildi 10% (desmit procentu) apmērā no Līgumcenas.
11.3. Ja Pasūtītājs neveic maksājumu Līguma 10.2. punktā noteiktajā termiņā, Izpildītājam ir tiesības piemērot līgumsodu 0,1% (nulle, komats, viena procenta) apmērā no kavētā maksājuma summas par katru nokavēto dienu, bet ne vairāk kā 10% (desmit procentu) apmērā no kavētā maksājuma summas.
11.4. Pasūtītājam, veicot Izpildītājam Līgumā noteiktos maksājumus, ir tiesības ieturēt no tiem līgumsodus, kas Izpildītājam piemēroti un aprēķināti saskaņā ar Līgumu.
11.5. Līgumsoda samaksa neatbrīvo Puses no turpmākas līgumsaistību izpildes, kā arī neierobežo Pušu tiesības prasīt zaudējumu atlīdzību.
11.6. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistītajiem apakšuzņēmējiem.
12. Apakšuzņēmēju un personāla nomaiņas un jaunu apakšuzņēmēju piesaistes kārtība
12.1. Līguma izpildē Izpildītāja iesaistītā Piedāvājumā norādītā personāla un apakšuzņēmēju nomaiņa un jauna personāla vai apakšuzņēmēju piesaiste notiek saskaņā ar Publisko iepirkumu likuma 62.pantu. 
12.2. Izpildītājs nav tiesīgs bez saskaņošanas ar Pasūtītāju veikt Piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem. 
12.3. Izpildītāja Piedāvājumā norādītā personāla nomaiņa pieļaujama tikai ar Pasūtītāja piekrišanu. Pasūtītājs nepiekrīt Izpildītāja Piedāvājumā norādītā personāla nomaiņai, ja piedāvātais personāls neatbilst Atklāta konkursa dokumentos personālam izvirzītajām prasībām.
12.4. Pasūtītājs nepiekrīt Izpildītāja Piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
12.4.1. piedāvātais apakšuzņēmējs neatbilst Atklāta konkursa dokumentos apakšuzņēmējiem izvirzītajām prasībām;
12.4.2. tiek nomainīts apakšuzņēmējs, uz kura iespējām Atklātā konkursā Izpildītājs  balstījies, lai apliecinātu savas kvalifikācijas atbilstību paziņojumā par līgumu un Atklāta konkursa dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Atklātā konkursā izraudzītais pretendents atsaucies, apliecinot savu atbilstību Atklātā konkursā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem;
12.4.3. piedāvātais apakšuzņēmējs, kura veicamo būvdarbu vērtība ir vismaz           10000,00 euro, atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem;
12.4.4. apakšuzņēmēja maiņas rezultātā tiktu izdarīti tādi grozījumi Izpildītāja Piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Atklāta konkursa dokumentos noteiktajiem piedāvājuma izvērtēšanas kritērijiem. 
12.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā Izpildītāja Piedāvājumā, būtu ietekmējušas piedāvājuma izvēli atbilstoši Atklāta konkursa dokumentos noteiktajiem piedāvājuma izvērtēšanas kritērijiem.
12.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad Izpildītāja lūgums par apakšuzņēmēja nomaiņu iesniegts Pasūtītājam.
12.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā     5 (piecu) darbdienu laikā pēc tam, kad saņēmis no Izpildītāja visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
13. Nepārvaramas varas apstākļi
13.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un ko nevarēja iepriekš ne paredzēt, ne novērst. Pie nepārvaramas varas apstākļiem pieskaitāmi: stihiskas nelaimes, avārijas, kara darbība, streiki, iekšējie nemieri, blokādes u. tml.
13.2. Pusei, kas atsaucas uz nepārvaramas varas apstākļu darbību, nekavējoties, bet ne vēlāk kā 3 (triju) darbdienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā būs iespējama un paredzama šis Puses Līgumā noteikto saistību izpilde. Nesavlaicīga paziņojuma gadījumā attiecīga Puse netiek atbrīvota no Līguma saistību izpildes.
13.3. Nepārvaramas varas apstākļu iestāšanās gadījumā Līguma darbības termiņš tiek pagarināts atbilstoši šādu apstākļu darbības laikam vai arī Puses vienojas par Līguma izbeigšanu.
14. Līguma grozījumi 
14.1. Puses, savstarpēji vienojoties, ir tiesīgas izdarīt grozījumus Līgumā, ievērojot Līguma un Publisko iepirkumu likuma 61.panta noteikumus. Ikviens Līguma grozījums tiek noformēts rakstveidā un abu Pušu parakstīts. Jebkuri grozījumi Līgumā kļūst par Līguma neatņemamu sastāvdaļu.
14.2. Pasūtītājam ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
14.2.1. grozījumi ir nebūtiski;
14.2.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos;
14.2.3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski.
14.3. Pasūtītājs Līguma izpildes laikā var pieļaut Līguma grozījumu veikšanu šādos gadījumos:
14.3.1. ja objektīvu apstākļu dēļ Darbu izpildes laikā Pasūtītājs ir uzdevis Izpildītājam veikt Līgumā vai Tehniskajā specifikācijā neparedzētu Darbu izpildi;
14.3.2. neparedzētie Darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu;
14.3.3. Līguma izpildes laikā atklājas, ka nepieciešami tādi Darbu apjomi, kuri pirms tam nebija noteikti, un tie ir nepieciešami pilnvērtīgai Līguma izpildei.
14.4. Gadījumā, ja Darbu izpildes laikā ir radušies nepārvaramas varas vai citi apstākļi, kas aizkavē Darbu izpildi, tajā skaitā Darbu izpildei attiecīgos būvdarbus regulējošos tehniskajos normatīvos noteikti nepiemēroti meteoroloģiskie apstākļi, Izpildītājam ir nekavējoties rakstveidā jāpaziņo Pasūtītājam par Darbu izpildes aizkavēšanās faktu, par tā iespējamo ilgumu un iemesliem. Pēc Izpildītāja rakstveida paziņojuma saņemšanas Pasūtītājam ir jānovērtē situācija un ir tiesības pagarināt Darbu izpildes termiņu par minēto apstākļu rezultātā Darbu izpildes kavējuma laiku.
15. Līguma izbeigšana
15.1. Līgums var tikt izbeigts pirms termiņa Līgumā noteiktajā kārtībā vai Pusēm savstarpēji vienojoties, vai Pasūtītājam vienpusēji atkāpjoties no Līguma Publisko iepirkumu likuma 64.pantā paredzētajos gadījumos un kārtībā, 42.panta septītās daļas 1.punktā paredzētajos gadījumos vai, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
15.2. Pasūtītājs, nosūtot Izpildītajam rakstveida paziņojumu par saistību neizpildīšanu, var izbeigt Līgumu, ja:
15.2.1. Izpildītājs Līgumā noteiktajā termiņā nav uzsācis Darbu izpildi vai nav izpildījis kādas savas saistības saskaņā ar Līgumu, vai neievēro Pasūtītāja vai normatīvo aktu prasības, vai nespēj veikt Darbus Līgumā noteiktajā termiņā, ar nosacījumu, ka Izpildītājs 5 (piecu) dienu laikā no attiecīgā paziņojuma saņemšanas nav novērsis izdarīto pārkāpumu; 
15.2.2. tiek uzsākts Izpildītāja maksātnespējas vai likvidācijas process.
15.3. Līguma izbeigšana neierobežo Pasūtītāja tiesības uz zaudējumu atlīdzību vai līgumsodu, ja Izpildītājs ir vainojams Līguma noteikumu pārkāpumā. 
15.4. Izpildītājs Līguma izbeigšanas gadījumā 15 (piecpadsmit) dienu laikā no Līguma                      15.2.punktā minētā paziņojuma saņemšanas dienas samaksā Pasūtītājam līgumsodu saskaņā ar Līguma 11.2.punkta noteikumiem.
15.5. Ja Pasūtītājs izmanto tiesības vienpusēji izbeigt Līgumu, Puses sastāda atsevišķu aktu par faktiski izpildīto Darbu apjomu un to vērtību. Pasūtītājs pieņem Darbus tādā apjomā, kādā tie ir veikti, atbilst Līgumam un ir turpmāk izmantojami. 
15.6. Līguma izbeigšanas gadījumā Izpildītājs nekavējoties vai arī noteiktajā datumā pārtrauc Darbus, veic visus pasākumus, lai Darbu veikšanas zona un iesāktie Darbi tiktu atstāti nebojātā, drošā stāvoklī un atbilstoši normatīvo aktu prasībām, sakārto Darbu veikšanas zonu, ja tā piegružota Izpildītāja darbības rezultātā, nodod Pasūtītājam uz Darbiem attiecināmo dokumentāciju, nodrošina, lai Izpildītāja personāls un apakšuzņēmēji, ja tādi ir, atstātu Darbu veikšanas zonu, kā arī veic citas darbības, par kurām Puses ir vienojušas.
15.7. Gadījumā, ja Pasūtītājs traucē vai neļauj Izpildītājam izpildīt savas saistības, Izpildītājam ir tiesības ar ierakstītu vēstuli vai e-pasta paziņojumu, kura saņemšanu ir apstiprinājis Pasūtītājs, brīdināt Pasūtītāju par vienpusēju pirmstermiņa Līguma izbeigšanu. Ja Pasūtītājs 5 (piecu) dienu laikā no attiecīgā paziņojuma saņemšanas nav novērsis izdarīto pārkāpumu, Izpildītājs ir tiesīgs izbeigt Līgumu vienpusējā kārtā.
16. Strīdu izskatīšanas kārtība
16.1. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu. 
16.2. Ja Puses nespēj strīdu atrisināt savstarpēju pārrunu rezultātā, tas tiek atrisināts tiesā Latvijas Republikas normatīvajos aktos noteiktajā kārtībā.
17. Līguma spēkā esamība
17.1. Līgums stājas spēkā ar brīdi, kad abas Puses to ir parakstījušas.
17.2. Līgums ir spēkā līdz brīdim, kad Puses ir izpildījušas visas savas saistības, vai līdz brīdim, kad Puses ir panākušas vienošanos par Līguma izbeigšanu, vai arī līdz brīdim, kad kāda no Pusēm saskaņā ar Līgumu to izbeidz vienpusēji. 
18. Personas datu aizsardzība
18.1. Ja Līguma un ar to saistīto pienākumu izpildes gaitā Pušu rīcībā nonāk informācija, kas saistīta ar konkrētām fiziskām personām, turpmāk – Personas dati, Puses apņemas:
18.1.1. Personas datus izmantot tikai Līgumā noteikto pienākumu izpildei un mērķu sasniegšanai;
18.1.2. ieviest tehniskās un organizatoriskās prasības un pasākumus, kas nepieciešami Personas datu apstrādes drošībai un pārskatīt esošās prasības atbilstoši Personas datu apstrādes veidam, ilgumam un citiem aspektiem, lai nodrošinātu Personas datu pieejamību, konfidencialitāti un noturību;
18.1.3. līgumos vai citos saistošos dokumentos ar savām nodarbinātajām personām iekļaut saņemtās informācijas un Personas datu konfidencialitātes nodrošināšanas pienākumu, nosakot Līguma izpildē nodarbināto pienākumu bez atsevišķas atļaujas vai pilnvarojuma neapstrādāt, neizmantot un neizpaust apstrādājamos Personas datus, kā arī nodrošināt konfidencialitātes prasību ievērošanas uzraudzību;
18.1.4. bez otras Puses rakstveida piekrišanas Personas datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Puses informē viena otru. Puses apņemas sadarboties, ja informāciju par Personas datu apstrādi ir pieprasījušas uzraugošās institūcijas vai datu subjekts;
18.1.5. nekavējoties pēc jebkura Personas datu aizsardzības pārkāpuma konstatēšanas attiecībā uz otras Puses nodoto Personas datu apstrādi, informēt par to Līgumā norādīto otras Puses atbildīgo personu.
18.2. Pēc Līguma termiņa beigām Izpildītājs savās sistēmās dzēš tam nodotos Personas datus vai, ja tam ir tiesisks pamats, uzglabā tos tikai normatīvajos aktos paredzēto laika periodu.
19. Pārējie noteikumi
19.1. Visi paziņojumi vai dokumenti, kas attiecas uz Līguma noteikumu izpildi, sūtāmi uz Līgumā norādītajām Pušu adresēm vai nosūtāmi elektroniski uz Līguma rekvizītos norādīto e-pasta adresi, vai nododami otrai Pusei personīgi.
19.2. Paziņojums vai dokuments, kuru Puses Līgumā minēto saistību izpildei nosūtījušas viena otrai, izmantojot pasta pakalpojumus, uzskatāms par attiecīgai Pusei paziņotu 7.(septītajā) dienā pēc tā nodošanas pastā vai nākamajā dienā, kad paziņojums vai dokuments nosūtīts elektroniski uz Līguma rekvizītos norādīto e-pasta adresi.
19.3. Puses rakstveidā 5 (piecu) darbdienu laikā informē viena otru par savu rekvizītu (nosaukuma, adreses, norēķinu rekvizītu un tml.) un Pušu pārstāvju maiņu. Šādā gadījumā atsevišķi Līguma grozījumi netiek gatavoti.
19.4. Pasūtītāja atbildīgā persona par Līguma izpildi, tajā skaitā ar tiesībām Pasūtītāja vārdā parakstīt pieņemšanas – nodošanas aktus: <amats, vārds, uzvārds>, tālruņa Nr.<tālruņa numurs>,     e-pasta adrese: <e-pasta adrese>.    
19.5. [bookmark: _Hlk148534024]Izpildītāja atbildīgā persona par Līguma izpildi, tajā skaitā ar tiesībām Izpildītāja vārdā parakstīt pieņemšanas – nodošanas aktus: <amats, vārds, uzvārds>, tālruņa Nr.<tālruņa numurs>,     e-pasta adrese: <e-pasta adrese>.    
19.6. Līgumam ir 2 (divi) pielikumi, kas ir tā neatņemamas sastāvdaļas:
19.6.1. pielikums Nr.1 “Tehniskās specifikācija” uz ___ (<lapu skaits vārdiem>) lapām; 
19.6.2. pielikums Nr.2 “Finanšu piedāvājums” uz ___ (<lapu skaits vārdiem>) lapām ar pievienoto tāmi (Excel).
19.7. Līgums sastādīts latviešu valodā uz 8 (astoņām) lapām, neieskaitot tā pielikumus, un parakstīts ar drošu elektronisko parakstu, kas satur laika zīmogu. Līguma noslēgšanas datums ir pēdējām elektroniskajam parakstam pievienotā laika zīmoga datums. Katras Puses rīcībā ir abpusēji elektroniski parakstīts Līgums. 

Pušu rekvizīti un paraksti
	Pasūtītājs		
Rēzeknes novada pašvaldība
reģ. Nr.90009112679	
Atbrīvošanas aleja 95A, Rēzekne, LV-4601
e-pasta adrese: info@rezeknesnovads.lv 
AS “Swedbank” 
kods: HABALV22
konta Nr.LV56 HABA 0551 0264 0735 6
________________________ Guntars Skudra                                               
(parakstīts ar drošu elektronisko parakstu, 
kas satur laika zīmogu)
	Izpildītājs
<izraudzītā pretendenta nosaukums>
reģ. Nr.<reģistrācijas numurs>
<juridiskā adrese>
e-pasta adrese: <e-pasta adrese>
<bankas nosaukums> 
kods: <bankas kods>
konta Nr.<konta numurs>
_____________________ <paraksta atšifrējums>     
(parakstīts ar drošu elektronisko parakstu,
kas satur laika zīmogu)

